Татяна Бек
Как така ще ме обиди!…

Превод от руски: Светлозар Жеков, 2007

chitanka.info

Как така ще ме обиди!

Даже страшна ще ме види,

щом отвърна му все пак:

— Ненавиждам те! Глупак!

Или в Питер ще замина.

С ярко поло, с джинси сини

и с палто до колене.

Вятър остър! Ако не —

в първата библиотека:

— Дайте книга на човека!

Към науката вървя,

мисли с въдичка ловя.

Всичко ми омръзна вече —

плачем, стенем и пелтечим.

В локвата се гледам аз:

— Хайде, смей се! Но на глас!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.